જિલ્લા પ્રશાસનના પ્રયાસોથી સાપુતારાના લેકવ્યુ પાર્ક ખાતે આયોજિત આ ફૂડ ફેસ્ટિવલમાં સ્થાનિક સખી મંડળો દ્વારા ડાંગની પોતીકી પેદાશ એવી નાગલીની જુદી જુદી આઇટમો જેવી કે નાગલીના રોટલા, નાગલીના પાપડ, નાગલીના બિસ્કિટ, લાડુ સહિત અહીં થતા અડદના લોટમાંથી બનતી ભુજિયુ નામની વાનગી, લસણ-મરચાની ચટણી, આંબામોર જેવા અલભ્ય ચોખાની વાનગીઓ, વાંસનું અથાણું, ઋતુ પ્રમાણે મળતી કુદરતી ભાજી-કંદ વગેરેના શાક સહિત શુદ્ધ અને સાત્વિક ભોજનનો રસથાળ અહીંના સહેલાણીઓ માણી શકશે.